Μίτζεν Μπάσα

Ο **Μίτζεν Τσεβάτ Μπάσα** (γεννημένος στις 5 Ιανουαρίου 1987 στη Λωζάνη της Ελβετίας) είναι βετεράνος Κοσσοβάρος επαγγελματίας ποδοσφαιριστής, ο οποίος αγωνίζονταν ως αμυντικός μέσος. Αν και γεννήθηκε στην Ελβετία κι αγωνίστηκε με τη φανέλα των μικρών ηλικακών εθνικών ομάδων της χώρας, αποφάσισε τελικά να αγωνιστεί με την Εθνική Αλβανίας.

## Προσωπική ζωή
Ο Μπάσα προέρχεται από οικογένεια Κοσσοβάρων, η οποία έλκει την καταγωγή της από το  Πρίζρεν  και ο μεγαλύτερος αδερφός του, ο Βουλνέτ, είναι επίσης επαγγελματίας ποδοσφαιριστής.
Ο Μπάσα πήγε στο Πρίζρεν για πρώτη φορά στην παιδική του ηλικία για να μάθει την αλβανική γλώσσα και παρακολούθησε εκεί το δημοτικό σχολείο για αρκετά χρόνια. Επέστρεψε στη Λωζάνη πριν ξεσπάσει ο πόλεμος του Κοσσυφοπεδίου. 
## Καριέρα
Ο Μπάσα ξεκίνησε να παίζει ποδόσφαιρο σε ηλικία 11 ετών στην τοπική **FC Dardania Lausanne** , μια ερασιτεχνική ομογενειακή ομάδα που είχαν ιδρύσει οι Αλβανοί της πόλης. 

Στη συνέχεια μετακόμισε στην επίσης ερασιτεχνική **Team Vaud**, και το 2004 μεταγράφηκε την Λοζάν στην οποία προωθήθηκε στην πρώτη ομάδα κατά τον πρώτο χρόνο παρουσίας του στο σύλλογο.

Πραγματοποίησε το επαγγελματικό του ντεμπούτο σε ηλικία 18 ετών, στις 16 Ιουλίου 2005, στον αγώνα εναντίον της Βίντερτουρ, στο οποίο η Λοζάν νίκησε με 5-4 και ο Μπάσα αντιατέστησε στο 60ο λεπτό τον Patrick Isabella.
Στις 30 Ιουλίου 2005 σκόραρε το πρώτο του τέρμα στη νίκη με 4-1 εναντίον της Λουκέρνης.

### Λουκέζε
Στο 2ο μισό της σεζόν 2005–06, ο Μπάσα αγωνίστηκε στην Ιταλική Λουκέζε στο πρωτάθλημα της Σέριε Γ1. Συμμετείχε σε 5 ματς μέχρι το τέλος εκείνης της σεζόν καθώς σε ακόμη 8, της επόμενης.

### Βιαρέτζιο
Ακολούθως ο Μπάσα μετακόμισε στην **F.C. Esperia Viareggio**, η οποία αγωνίζονταν στην Σέριε Γ2, καταγράφοντας 15 αγώνες κι ένα τέρμα μέχρι το Γενάρη του 2007.

### Ρίμινι

Στο δεύτερο μισό της σεζόν 2007-08 μετακόμισε στο Ρίμινι. Ο Μπάσα έπαιξε στο 12 αγώνες στο υπόλοιπο της σεζόν, κάνοντας το ντεμπούτο του στις 2 Φεβρουαρίου 2008 σε μια εκτός έδρας νίκη με 0-1 εναντίον της Μπάρι, μπαίνοντας ως αλλαγή στο 77ο λεπτό.
Ξεκίνησε τη σεζόν 2008-09 στις 17 Αυγούστου 2008 με γκολ εναντίον της Ραβέννα στο Κύπελλο Ιταλίας. Ο αγώνας έληξε με σκορ 3-3, ενώ στη διαδικασία των πέναλτι ο Μπάσα έχασε το πέναλτι του και η ομάδα του αποκλείστηκε με σκορ 5-7. 
Πραγματοποίησε το ντεμπούτο του στη Σέριε Β, σημειώνοντας το μοναδικό γκολ της ομάδας του στην ισοπαλία 1–1 εναντίον της Πάρμα. 

Κατάφερε να πετύχει άλλα δύο γκολ τον Φεβρουάριο, σε μια ισοπαλία 2–2 εναντίον της Τρεβίζο,  και σε μια νίκη με 2–1 εναντίον της Ανκόνα στις 28 Φεβρουαρίου.   

Ολοκλήρωσε τη σεζόν 2008–09 με 38 συμμετοχές και 3 γκολ, παίζοντας επίσης στον εντός έδρας αγώνα εναντίον της Ανκόνα, με τον πρώτο αγώνα (στις 6 Ιουνίου 2009) να λήγει ισόπαλος με 1–1   και τον δεύτερο αγώνα (στις 13 Ιουνίου 2009) να τελειώνει με εντός έδρας ήττα (0–1). με αποτέλεσμα η Ρίμινι να υποβιβάζεται.

### Φροσινόνε
Μετά τον υποβιβασμό της Ρίμινι, ο Μπάσα παρέμεινε στη Σέριε Β, μεταγραφόμενος στη  Φροσινόνε. Πραγματοποίησε δε το ντεμπούτο του για τον σύλλογο στις 21 Αυγούστου 2009 εναντίον της Σαλερνιτάνα, όπου σημείωσε κι ένα γκολ συνεισφέροντας στη νίκη με 1–2. 

Ο Μπάσα πραγματοποίησε συνολικά 38 συμμετοχές, σκοράροντας άλλες τρεις φορές. Βοήθησε επίσης την ομάδα να φτάσει στον τέταρτο γύρο του Κυπέλλου Ιταλίας σκοράροντας και εναντίον της Βαρέζε. 

### Αταλάντα
Τον Ιούνιο του 2010, η Αταλάντα, που μόλις είχε υποβιβαστεί από τη Σέριε Α, απέκτησε τον Μπάσα από τη Φροζινόνε.  

Ο Μπάσα ντεμπουτάρισε με την Αταλάντα στις 21 Αυγούστου 2010 εναντίον της Βιτσέντζα αγωνιζόμενος και στα 90 λεπτά, με τον αγώνα να τελειώνει με νίκη της Αταλάντα με σκορ 2–0.  Ολοκλήρωσε τη σεζόν 2010–11 με 23 συμμετοχές σε όλες τις διοργανώσεις, ξεκινώντας ως βασικός σε μόλις 7 από αυτές.
### Τορίνο
Στις 13 Ιουνίου 2011 ο Μπάσα παραχωρήθηκε με ετήσιο δανεισμό στην Τορίνο, η οποία αγωνίζονταν εκείνη τη χρονιά στη στην Σέριε Β., με την ομάδα του Πιεμόντε να διατηρεί το δικαίωμα να αποκτήσει τον παίκτη ως ελεύθερο στο τέλος της περιόδου δανεισμού.

Έκανε το ντεμπούτο του για τον σύλλογο στις 27 Αυγούστου 2011 εναντίον της  Άσκολι στην εκτός έδρας νίκη 1–2. 

Ο Μπάσα σημείωσε το πρώτο του γκολ για τους «Ταύρους» στις 10 Δεκεμβρίου 2011 εναντίον της Πεσκάρα, σημειώνοντας το πρώτο γκολ στη εντός έδρας νίκη με 4–2. 

Στην παρθενική του σεζόν με την Τορίνο ο Μπάσα πραγματοποίησε συνολικά 36 εμφανίσεις, σκοράροντας δύο γκολ στη Σέριε Β. Τελικά η Τορίνο κατέλαβε τη δεύτερη θέση, εξασφαλίζοντας την άνοδο στη Σέριε Α και στις 21 Ιουλίου 2012, η Τορίνο μετέτρεψε τον δανεισμό του Μπάσα σε καθεστώς συνιδιοκτησίας με την Αταλάντα, διατηρώντας τον παίκτη στο έμψυχο δυναμικό της.

Η σεζόν 2012–13 ξεκίνησε με τον Μπάσα να πραγματοποιεί την παρθενική του εμφάνιση στη Σέριε Α στις 26 Αυγούστου 2012 στη εκτός έδρας λευκή ισοπαλία εναντίον της Σιένα, μπαίνοντας στο 76ο λεπτό στη θέση του Τζουζέπε Βιβές. 

Σκόραρε το πρώτο του γκολ στην κορυφαία κατηγορία του ιταλικού ποδοσφαίρου στις 28 Οκτωβρίου 2012 εναντίον της Πάρμα, σε ένα ματς το οποίο έληξε με ήττα για την Τορίνο με 1–3. . Ολοκλήρωσε τη σεζόν με 21 συμμετοχές και 1 γκολ.

Στις 21 Ιουνίου 2013, η Τορίνο και η Αταλάντα κατέληξαν σε συμφωνία για τον τερματισμό της συνιδιοκτησίας, με αποτέλεσμα η Τορίνο να αποκτήσει όλα τα δικαιώματα του παίκτη. 

Αργότερα, στις 13 Απριλίου του 2014, στο 57ο λεπτό του του αγώνα πρωταθλήματος στη Γένοβα, ο Μπάσα τραυματίστηκε στον αχίλλειο τένοντα του αριστερού του ποδιού και απαιτήθηκε άμεσα χειρουργική επέμβαση. .

Ολοκλήρωσε την τρίτη του σεζόν στο Τορίνο καταγράφοντας 25 εμφανίσεις (συμπεριλαμβανομένων 24 στο εγχώριο πρωτάθλημα) και η Τορίνο τελείωσε τη σεζόν στην έβδομη θέση με 57 βαθμούς, έναν βαθμό πίσω από την Πάρμα που εξασφάλισε την τελευταία θέση στο Γιουρόπα Λιγκ της επόμενης σεζόν, Εντούτοις στις 29 Μαΐου 2014  η Τορίνο πήρε τη θέση της Πάρμα στο Γιουρόπα Λιγκ για την επόμενη σεζόν, καθώς η τελευταία αποβλήθηκε από τις διοργανώσεις της ΟΥΕΦΑ.

Λόγω της πλημμελούς αποθεραπείας, η επιστροφή του Μπάσα στην ενεργό δράση καθυστέρησε μέχρι τις 6 Ιανουαρίου 2015, στον αγώνα εναντίον της Κιέβο Βερόνα, εννέα ολόκληρους μήνες μετά τον σοβαρό τραυματισμό του.

Στις 30 Ιουνίου 2015, το συμβόλαιό του με την Τορίνο δεν ανανεώθηκε.

### Λωζάνη
Μετά από θητεία 9 ετών στα ιταλικά γήπεδα, ο Μπάσα επέστρεψε στην Ελβετία, υπογράφοντας συμβόλαιο συνεργασίας στις 10 Αυγούστου 2015, με την Λουκέρνη.

Με τη φανέλα της Λωζάνης αγωνίστηκε μόνο 7 φορές προτού εγκαταλείψει το σύλλογο χαρακτηρίζοντας ως πελώριο σφάλμα την απόφασή του να επιστρέψει στα ελβετικά γήπεδα." 
#### Κόμο
Στις 4 Φεβρουαρίου 2016, παραχωρήθηκε ως δανεικός για 6 μήνες στην Κόμο, με τη φανέλα της οποίας πραγματοποίησε πολύ καλές εμφανίσεις αγωνιζόμενος πάντοτε ως βασικός. Παρόλα αυτά, η Κόμο δεν κατόρθωσε να αποφύγει τον υποβιβασμό τερματίζοντας στην τελευταία θέση του βαθμολογικού πίνακα.

### Μπάρι
Στις 12 Αυγούστου 2016 υπέγραψε διετές συμβόλαιο συνεργασίας με την Μπάρι.

### Άρης Θεσσαλονίκης
Στις 14 Ιουλίου 2018, ο Μπάσα συμφώνησε να αγωνιστεί για 2 χρόνια στον Άρης Θεσσαλονίκης έναντι συμβολαίου ύψους 300,000€ ανά έτος.

Ολοκλήρωσε την παρουσία του στον Άρη με μόλις 27 συμμετοχές (21 στη Α’ Εθνική κατηγορία , 2 για το θεσμό του Κυπέλλου Ελλάδας και 4 για το Γιουρόπα Λιγκ) χωρίς να πετύχει κάποιο τέρμα.
### Μέλμπουρν Βίκτορι
Επόμενος σταθμός της καριέρας του υπήρξε η αυστραλιανή Μέλμπουρν Βίκτορι, με την οποία υπέγραψε συμβόλαιο διετούς διάρκειας στις 10 Σεπτεμβρίου 2019.

Αγωνίστηκε για πρώτη φορά με τη Μέλμπουρν Βίκτορι στο μεγάλο ντέρμπι της πόλης εναντίον της Μέλμπουρν Σίτι στις 12 Οκτωβρίου 2019 (τελικό σκορ 0–0).

Τον Αύγουστο του 2020 έλυσε το συμβόλαιό του και επέστρεψε στην Ευρώπη.
### Νεσατέλ Ξαμάξ
Στις 12 Οκτωβρίου 2020 υπέγραψε μονοετές συμβόλαιο με την Νεσατέλ Ξαμάξ η οποία αγωνίζονταν στην Τσάλεντζ Λιγκ Ελβετίας.

### FC Echallens Région
Στα τέλη του 2020, εγκατέλειψε την Ξαμάξ για να μετακομίσει στην ερασιτεχνική **FC Echallens Région**, με την φανέλα της οποίας ολοκλήρωσε την μακρά ποδοσφαιρική του καριέρα.

Μετά το τέλος της καριέρας του ως ποδοσφαιριστής αποφάσισε να ασχοληθεί με την προπονητική. Γι'αυτό αποφοίτησε από τη «Σχολή Προπονητών» της Αλβανικής Ποδοσφαιρικής Ομοσπονδίας με άδεια UEFA A, επαγγελματική άδεια που κατέχουν όλοι οι προπονητές των ομάδων σε πρωταθλήματα ελίτ και η οποία είναι υποχρεωτική για όλους τους βοηθούς-προπονητές πρώτων ομάδων και ομάδων Κ-21, Κ-19.. Aπό τον Ιούλιο του 2024 ανήκει στο τεχνικό τιμ της δεύτερης ομάδας της Λωζάνης.
## Εθνικές ομάδες
### Ελβετία
Ο Μπάσα εκπροσώπησε την Ελβετία, αγωνιζόμενος με τη φανέλα της Κ17, Κ18, Κ19 και Κ21 της χώρας.

### Αλβανία
Ωστόσο τον Ιούλιο 2010 ο Μπάσα ανακοίνωσε δημοσίως ότι επιθυμεί να αγωνιστεί με τη φανέλα της Εθνικής Αλβανίας. 
Στις 21 Αυγούστου 2010, ο Μπάσα απέκτησε την Αλβανική υπηκοότητα. Παρά τις έντονες διαφωνίες της Ελβετικής Ποδοσφαιρικής Ομοσπονδίας αλλά και της ΦΙΦΑ για το γεγονός ότι ένας Κοσοβάρος στην καταγωγή, με συμμετοχές στις μικρές Ελβετικές Εθνικές ομάδες, ζητούσε να αγωνιστεί με την εθνική ομάδα μιας τρίτης χώρας (Αλβανία), τελικά ο Μπάσα έλαβε στις 19 Μαρτίου 2013, την σχετική έγκριση.
Τρεις μέρες αργότερα, αγωνίστηκε για πρώτη φορά με την Εθνική Αλβανίας στην εκτός έδρας αναμέτρηση για τα προκριματικά του Παγκοσμίου Κυπέλλου 2014 με την Εθνική Νορβηγίας στο Όσλο. 
Στις 26 Μαρτίου 2013, ο Μπάσα σκόραρε το πρώτο του τέρμα με την Εθνική Αλβανίας στη φιλική αναμέτρηση κόντρα στην Εθνική Λιθουανίας.

Στις 5 Μαρτίου 2014, σημείωσε το 2ο του τέρμα με το εθνόσημο στη φιλική νίκη (με 2-0) κόντρα στην Εθνική Μάλτας.
#### Euro 2016
Στις 21 Μαΐου 2016 ο Μπάσα συμπεριλήφθηκε στην αποστολή της Εθνικής Αλβανίας για το Euro 2016,
Αν και δεν αγωνίστηκε στα 2 πρώτα ματς, ξεκίνησε ως βασικός στο 3ο ματς (στην ιστορικής σημασίας νίκη της Αλβανίας εναντίον της Εθνικής Ρουμανίας με 1-0.
## Διακρίσεις

### Συλλογικές
;Αταλάντα
* Σέριε Β:2010–11
## Παραπομπές

## Εξωτερικοί σύνδεσμοι
* Ποδοσφαιρικό προφίλ Μ. Μπάσα στο transfermarkt.com
* Προφίλ Μ. Μπάσα στο national-football-teams.com
* Προφίλ Μ. Μπάσα στο gr.soccerway.com

Κατηγορία:Αλβανοί ποδοσφαιριστές
Κατηγορία:Ελβετοί ποδοσφαιριστές
Κατηγορία:Ποδοσφαιριστές Εθνικής Αλβανίας
Κατηγορία:Ποδοσφαιριστές Εθνικής Ελβετίας Κ17
Κατηγορία:Ποδοσφαιριστές Εθνικής Ελβετίας Κ18
Κατηγορία:Ποδοσφαιριστές Εθνικής Ελβετίας Κ19
Κατηγορία:Ποδοσφαιριστές Εθνικής Ελβετίας Κ21
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Μέσοι ποδοσφαιριστές
Κατηγορία:Ποδοσφαιριστές ΦΚ Λοζάν-Σπορ
Κατηγορία:Ποδοσφαιριστές ΑΣ Λουκέζε Λιμπερτάς 1905
Κατηγορία:Ποδοσφαιριστές ΑΣ Ρίμινι 1912
Κατηγορία:Ποδοσφαιριστές Φροζινόνε Κάλτσιο
Κατηγορία:Ποδοσφαιριστές Αταλάντα ΜΚ
Κατηγορία:Ποδοσφαιριστές Τορίνο ΦΚ
Κατηγορία:Ποδοσφαιριστές ΦΚ Λουκέρνη
Κατηγορία:Ποδοσφαιριστές Κάλτσιο Κόμο
Κατηγορία:Ποδοσφαιριστές ΣΣΚ Μπάρι
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Μέλμπουρν Βίκτορι ΦΚ
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ποδοσφαιριστές Τσάλεντζ Λιγκ Ελβετίας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ξένοι ποδοσφαιριστές στην Ιταλία